หนูมีพสพ.กับแฟนใส่ถุงยางอนามัยตั้งแต่เริ่มและไม่มีการหลั่งน้ำอสุจิ หนูมีพสพ.เดือนกรกฎาคม แต่ปจด.หนุขาดมาตั้งแต่ต้นปีแล้ว(ก่อนหน้านั้นมีพสพ.ล่าสุดเดือนตุลาปีที่แล้ว) ปกติแล้วหนูเป็คนที่ประจำเดือนมาไม่ปกติมากๆบางทีไม่ถึงเดือนบางที60วัน จนตอนนี้ปจด.หนุก็ยังไม่มา อยากทราบว่าที่ปจด.ไม่มานั้นเป็นเพราะตั้งครรภ์หรือว่าร่างกายหนูผิดปกติเพราะปจด.ขาดบ้างมาบ้างมานานแล้ว ปล.บางครั้งปตด.มาเยอะมากบางครั้งก็มาแบบซึมๆ ถ้ามาแบบซึมๆนี่ถือว่าเป็นปจด.รึเปล่าคะ ขอบค่ะ
สวัสดีค่ะ หากมีเพศสัมพันธ์ โดยใส่ถุงยางอนามัย และไม่มีการหลั่งน้ำอสุจิเกิดขึ้น โอกาสที่จะตั้งครรภ์ก็ไม่มีดังนั้น การที่ประจำเดือนไม่มา จึงเกิดจากสาเหตุอื่นๆ และการที่นานๆ ประจำเดือนจะมาสักครั้ง มาเยอะบ้างน้อยบ้าง อาจเกิดจาก1. การผลิตฮอร์โมนของรังไข่ผิดปกติ เช่น มีภาวะมีถุงน้ำจำนวนมากในรังไข่ (PCOS) โดยผู้ที่เป็นโรคนี้มักจะมีรูปร่างอ้วน ผิวมัน มีสิวเยอะ และมีขนดกมากกว่าผู้หญิงทั่วไป2. โรคอ้วน เนื่องจากคนอ้วนมีเซลล์ไขมันจำนวนมาก ซึ่งเซลล์ไขมันสามารถสร้างฮอร์โมนเอสโตรเจนได้ในปริมาณเล็กน้อย เมื่อมีปริมาณมากเกิน จึงกระทบต่อการหลั่งฮอร์โมนเพศที่ปกติได้3. มีภาวะไทรอยด์ฮอร์โมนผิดปกติ ซึ่งจะไปมีผลต่อการหลั่งฮอร์โมนเพศของต่อมใต้สมองได้สำหรับเลือดที่ออกแบบซึมๆ ก็ถือเป็นอาการเลือดออกแบบกะปริดกะปรอย ที่อาจพบร่วมได้เมื่อเวลาประจำเดือนขาดหายไปนานค่ะดังนั้น หากยังคงมีระยะห่างระหว่างรอบประจำเดือนที่นานกว่า 45 วัน ก็ควรไปพบแพทย์เพื่อหาสาเหตุค่ะ